ОББ-ның 2025 жылдың «\_\_\_\_»\_\_\_\_\_\_\_

№\_\_\_\_\_бұйрығына 1- қосымша

**Мақсот Жұмаев жүлдесі үшін тау туризмі техникасынан**

**облыстық ашық жарысын өткізу**

**ЕРЕЖЕСІ**

1. **Мақсаты**

Облыстық ашық жарыс оқушылардың тау туризмінен спорттық шеберліктері мен туристік дайындық деңгейлерін көтеру, тәжірибе алмасу және салауатты өмір салтын насихаттау мақсатында өткізіледі.

**2. Өткізілетін уақыты және орны**

Мақсот Жұмаев жүлдесі үшін тау туризмі техникасынан облыстық ашық жарысы 2025 жылдың 21-24 сәуір аралығында Ақжайық ауданы Чапаево ауылының жасанды жартас залында өткізіледі. Тіркелуі 21 сәуір 13:00ге дейін, ашылу салтанаты 21 сәуір 18:00де, жабылу салтанаты 24 сәуір 10:00де. Орналасу командалардың қалауы бойынша Чапаево ауылының қонақ үйлерінде, жалдамалы пәтерлерінде немесе жатақханаларында болады. Тамақтану асхана, кафелерде дербес ұйымдастырылады.

**3. Жарысқа қатысушылар**

Жарысқа облыс аудандары мен Орал қаласының командалары жас ерекшеліктеріне қарай екі топ қатыса алады. Команда құрамы 6 адам: оның ішінде «Жасөспірімдер» тобы - 4 қатысушы (1 қыз бала болуы тиіс), «Балалар» тобы – 2 қатысушы, 1 төреші, 1 жаттықтырушы-өкіл. Қатысушылардың жас ерекшелігі: «Балалар» тобы (2011ж - одан төмен), «Жасөспірімдер» тобы (2010-2008жж).

**4. Басшылық**

Облыстық ашық жарыстың өткізілуі мен дайындығының жалпы басшылығын облыстық балалар мен жасөспірімдер туризм және экология орталығы, Ақжайық аудандық балалар мен жасөспірімдер туризмі орталығы жүзеге асырады.

**5. Қауіпсіздікті қамтамасыз ету және құрал-жабдықтарға қойылатын талаптар**

Жарыста қолданылатын сақтандыру құрал-жабдықтарының қауіпсіздігіне жарысты өткізуші ұйым жауапты болады. Жарыста қолданылатын жеке және топтық құрал-жабдықтар қауіпсіздігіне команда өкілдері немесе жарысқа қатысушылардың өздері жауапты болады. Жарысқа қатысушылардың қашықтықтардан өтуге арналған құрал-жабдықтары болуы тиіс.

1. **Командаларды қабылдау ережесі**

Жарысқа қатысу үшін команда өкілі мандат комиссиясына төмендегідей құжаттарды ұсынады:

1. Қатысушылардың туу туралы куәлігінің көшірмесі;
2. Аудандық жарыстың жинақ хаттамасы (АББ-мен бекітілген);
3. Ашық жарысқа қатысу үшін мекеменің бұйрығы және өтініші болуы тиіс.

Жарысқа қатысушы командалардың қажетті құрал-жабдықтары бірге болуы тиіс: каскалар – 6 дана, сақтандыру құралы – 6 дана , карабиндер 30-35 дана, қолғаптар– 6 жұп, жумар – 6 дана, дюльфер – 6 дана, оттяжкалар – 6-8 дана, негізгі арқан 2 дана – 40 метрден, 2 дана - 30 метрден, 2 дана - 20-25 метрден. Қалған керекті құрал-жабдықтарды командалардың өздері қарастырады. ***Залда жұмыс жасау үшін міндетті түрде екінші аяқ киім болуы тиіс.***

**Жарыс бағдарламасы:**

1. «Эстафета» қашықтығы (барлық топтар) – 6 қатысушы;
2. «Жеке» қашықтығы (барлық топтар) – 6 қатысушы;
3. «Командалық» қашықтығы (барлық топтар) – 5 қатысушы;
4. «Байлам» қашықтығы (барлық топтар) – 8 қатысушы;
5. **Марапаттау**

Жүлделі орын алған командалар және жеке есеп бойынша жүлделі орын алған қатысушылар грамоталар, медальдар және кубокпен марапатталады. Ұпай мөлшері бірдей болған жағдайда «Командалық» қашықтықта өтуде көп ұпай жинаған командаға жеңіс беріледі.

1. **Қаржыландыру**

Жарысты ұйымдастыру және өткізуге қатысты шығындарды облыстық білім басқармасы, облыстық балалар мен жасөспірімдер туризм және экология орталығы жүзеге асырады, жарысқа қатысушылардың шығыны іс-сапарға жіберуші мекемеге жүктеледі.

1. **Өтініш беру тәртібі мен уақыты**

Жарысқа қатысушының өтініші аты, тегі, әкесінің аты, туған жылы, айы, күні толтырылып жарысқа жіберуші мекеме мөрімен және дәрігердің рұқсатымен (мөрімен) алдын-ала төрешілер алқасына 2025 жылдың 17-ші сәуіріне дейін электронды пошта арқылы жіберіледі, ал өтініш түпнұсқасы жарыс өткізілетін күні тапсырылады.

***Төрешілер алқасы қажет болған жағдайда кейбір кезеңдерді өзгерту немесе толықтыру құқығын өздеріне қалдырады.***

**ОСЫ ЕРЕЖЕ ЖАРЫСҚА ШАҚЫРУ БОЛЫП ТАБЫЛАДЫ.**